《舟中无事戏拟古乐府杂体遗意十八首 其一 相逢行》
明代·邓云霄

客从东北来，皮裘类燕朔。紫髯环碧眼，英风何磊落。

笑出吴钩光照人，更怀七首欲投秦。相逢下马饮君酒，跪赠平生一片心。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。